### **Ministru kabineta rīkojuma projekta**

**„Grozījums Ministru kabineta 2010. gada 31. maija rīkojumā Nr. 297**

**"Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | **Ministru kabineta rīkojuma projekts paredz grozīt Ministru kabineta 2010. gada 31. maija rīkojumu Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” (turpmāk – rīkojums** **Nr.297), svītrojot šā rīkojuma 11.pielikuma 1031.punktu, jo doto zemes vienību nepieciešams nodot privatizācijai kopā ar nekustamo būvju īpašumu, kas atzīts par bezīpašnieka mantu, likumā** „Par valsts un pašvaldību dzīvojamo māju privatizāciju” (turpmāk – Privatizācijas likums) **noteiktajā kārtībā.**  Ar Rīkojuma projekta pieņemšanu varēs pieņemt un īstenot saistīto rīkojuma projektu un uzsākt nekustamajam īpašumam ar likumu noteikto privatizācijas procesu. Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2017. gada 19. decembrī spēkā stājās Rīgas pilsētas Vidzemes priekšpilsētas tiesas 2017. gada 28. novembra spriedums civillietā Nr. C30588917, ar kuru konstatēts juridisks fakts, ka būves - dzīvojamā māja (būves kadastra apzīmējums 7401 006 0400 001) (turpmāk – Dzīvojamā māja) un trīs šķūņi (būvju kadastra apzīmējumi 7401 006 0400 002; 7401 006 0400 003; 7401 006 0400 005) - (turpmāk visas būves kopā – Būvju īpašums) **Lielvārdes ielā 1, Ogrē, Ogres novadā,** ir bezīpašnieka manta. Atbilstoši Civillikuma 930. panta piezīmei nekustamas bezīpašnieka lietas piekrīt valstij. Saskaņā ar Valsts zemes dienesta Nekustamā īpašuma valsts kadastra informācijas sistēmas datiem Dzīvojamās mājas galvenais lietošanas veids ir triju vai vairāku dzīvokļu māja. Dzīvojamā mājā ir trīs dzīvokļi.Privatizācijas likuma pārejas noteikumu 30.1 punkta 3. apakšpunktā noteikts, ka pēc 2006. gada 1. septembra privatizē likumā noteiktajā kārtībā par bezīpašnieka mantu atzītās dzīvojamās mājas, to domājamās daļas un dzīvokļu īpašumus, kuri tiek izīrēti vai kuros dzīvojošās personas tur iemitinātas tiesiski.Civillikuma 3. pants paredz, ka katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies. Neskartas paliek jau iegūtās tiesības.Dzīvoklī Nr.1 dzīvojošā persona iemitināta šajā dzīvoklī, pamatojoties uz Ogres pilsētas Tautas deputātu padomes izpildkomitejas 1983.gada 14.martā izsniegto orderi Nr.000564. Atbilstoši Ogres novada pašvaldības Nekustamo īpašumu pārvaldes nodaļas 2018.gada 9.oktobra izziņā Nr.2-5.2/2860 minētajam Dzīvojamā mājā esošajam dzīvoklim Nr.1 iepriekšējā adrese bija Gagarina iela 1-1, Ogre, Ogres novads.Valsts uzņēmums “Ogres elevators”, pamatojoties uz Zemkopības ministrijas pavēli, ar dzīvoklī Nr.1 dzīvojošo personu 1993.gada 10.oktobrī noslēdza dzīvojamās telpas īres līgumu par dzīvokļa Nr.1 izīrēšanu.Sabiedrība ar ierobežotu atbildību “Labības elevators” 2003.gada 1.aprīlī noslēdza dzīvojamās telpas īres līgumu par Dzīvojamā mājā esošā dzīvokļa Nr.3 lietošanu un 2007.gada 17.decembrī noslēdza dzīvojamās telpas īres līgumu, saskaņā ar kuru tika izīrēts Dzīvojamā mājā esošais dzīvoklis Nr.2. Ņemot vērā, ka Dzīvojamās mājas dzīvokļos deklarētās (pierakstītās) personas tur iemitinātas tiesiski, Būvju īpašums ir nododams privatizācijai Privatizācijas likumā noteiktajā kārtībā.Būvju īpašums zemesgrāmatā nav ierakstīts un ir saistīts ar valstij piekritīgu, zemesgrāmatā neierakstītu zemes vienību Lielvārdes ielā 1, Ogrē, Ogres novadā (zemes vienības kadastra apzīmējums 7401 006 0400) (turpmāk – zemesgabals), kura saskaņā ar rīkojumu Nr.297 ir nodota Finanšu ministrijas valdījumā.Saskaņā ar Privatizācijas likuma 7. panta otro daļu, ja daudzdzīvokļu māja atrodas uz valsts īpašumā esošas zemes, privatizācijas objekts ir dzīvojamā mājā esošs dzīvoklis kopā ar attiecīgu kopīpašumā esošu dzīvojamās mājas domājamo daļu un valsts īpašumā esošā zemes gabala domājamo daļu, tādēļ zemesgabals ir jānodod privatizācijai vienlaicīgi ar Būvju īpašumu. Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septīto daļu uz valsts vārda Ministru kabineta noteiktās valsts īpašumu privatizāciju veicošās institūcijas personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Valsts sekretāru sanāksmē 2019.gada 19.decembrī ir izsludināts Ministru kabineta rīkojuma projekts “Par valsts nekustamo īpašumu nodošanu privatizācijai” (prot. Nr. 48, 11.§ VSS-1251), kas paredz valstij piekrītošo Būvju īpašumu un zemesgabalu nodot privatizācijai un akciju sabiedrībai „Publisko aktīvu pārvaldītājs Possessor” (turpmāk – Possessor) pārņemt zemesgabalu valdījumā no Finanšu ministrijas un īpašuma tiesības uz zemesgablau nostiprināt zemesgrāmatā uz valsts vārda Possessor personā. Ievērojot minēto, un to, ka attiecībā uz zemesgabalu nav izpildīts MK rīkojuma Nr.297 13.punktā dotais uzdevums – zemesgabals nav ierakstīts zemesgrāmatā uz valsts vārda Finanšu ministrijas personā, kā arī Finanšu ministrijas Ministru kabineta rīkojuma projekta “Par valsts nekustamo īpašumu nodošanu privatizācijai” (prot. Nr. 48, 11.§ VSS-1251) saskaņošnas gaitā izteiktos iebildumus, nepieciešas grozīt MK rīkojumu Nr.297 – svītrojot 11.pielikuma 1031.punktu par zemesgabala nodošanu Finanšu ministrijas valdījumā. Vienlaicīgi nav paredzēts grozīt MK rīkojuma Nr.297 12.pielikumu “Zemes vienības, kuras nododamas valsts akciju sabiedrības "Privatizācijas aģentūra" valdījumā nostiprināšanai zemesgrāmatā un tālākai privatizācijai.”, jo MK rīkojuma Nr.297 pieņemšanas brīdī vēl nepastāvēja tiesiskais pamats zemesgabala privatizācijai un nodošanai Possessor valdījumā (tiesas spriedums, kas rada tiesisko pamatu, stājies spēkā 2017. gada 19. decembrī). Zemesgabala nodošana Possessor valdījumā tiks noteikta, pieņemot Ministru kabineta rīkojuma projektu “Par valsts nekustamo īpašumu nodošanu privatizācijai” (prot. Nr. 48, 11.§ VSS-1251).  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Projekts šo jomu neskar.** |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta rīkojuma projekts “Par valsts nekustamo īpašumu nodošanu privatizācijai” (prot. Nr. 48, 11.§ VSS-1251) |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpilde nav nepieciešama, jo atceļ uzdevumu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmēs iesaistīto institūciju pieejamos cilvēkresursus.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs J. Vitenbergs

Vīza: Valsts sekretārs E. Valantis

Mālnieks 67013047

Girts.Malnieks@em.gov.lv